projecte-aina/catalan_government_crawling huggingface dataset:
Per tal de donar suport a les polítiques de la UE pel que fa als estats veïns i al desenvolupament del capital humà, l'EFT (European Training Foundation) proposa centrar la feina d'aquest 2019 en l'avaluació de la situació dels joves en relació al mercat laboral canviant i les condicions socials des de la perspectiva regional, tenint en compte les diferents característiques de les tres regions (SEMED, SEET i EaP) i els països de dins d'elles.
Es posarà especial atenció als desafiaments als que s'enfronten els joves en la transició de l'escola a la vida adulta, amb especial atenció als grups més vulnerables.
A la regió SEMED, l'estudi se centrarà en la situació de la gent jove, en particular aquells que estan ocupats (la seva situació, condicions, satisfaccions, etc.) i aquells que no estan ocupats ni tampoc formant-se (NEETs).
Aquesta serà la dicotomia i àrea d'anàlisi principal.
La SEMED són les regions sud i est de la Mediterrània.
Conformades per: el Marroc, Algèria, Tunísia, Egipte, Palestina, el Líban i Jordània.
L'anàlisi consistirà en tres parts principals:
La finalitat d'aquesta convocatòria és contribuir a l'elaboració de polítiques en relació amb àrees de rellevància per a la política europea de veïnatge a la regió del sud de la Mediterrània.
Cada acció haurà de tractar almenys dos de les següents prioritats (desenvolupament econòmic, seguretat i migració).
El focus geogràfic de cada treball han de ser els països del Sud, però es pot estendre, si s'escau, a regions veïnes, com ara l'Àfrica subsahariana i altres països de la Unió de la Mediterrània.
L'objectiu general d'aquesta convocatòria és promoure la sensibilització sobre el valor i els beneficis de la propietat intel·lectual (PI) i els danys que causa la vulneració d'aquests drets.
El fet de millorar el coneixement i procurar la participació dels grups destinataris prioritaris, en una aposta per fomentar el respecte de la PI, hauria de canviar la conducta de les persones, amb la reducció de les compres de productes falsificats i de descàrregues de contingut digital de fonts il·legals.
Els objectius específics de la convocatòria són els següents:
Els projectes específics per lot són:
Al primer lot, les activitats transfrontereres gaudiran de preferència.
Al segon lot seran obligatòries.
S'entén per "transfrontereres" aquelles activitats que es poden implementar en dos o més estats membres.
La duració màxima, el període de subvencionalitat, és de 12 mesos.
Una única entitat es pot presentar per més d'un lot.
L'aportació financera de l'EUIPO (l'Oficina de la Propietat Intel·lectual) no pot ser superior al 80% de les despeses totals subvencionables.
El projecte DigitalHealthEurope ha posat en marxa una nova estratègia de "twinning", que proporcionarà gairebé un milió d'euros per a més de 45 projectes.
DigitalHealthEurope és una acció de coordinació i suport que té com a objectiu la transformació digital de la salut i la cura en el mercat únic digital.
Les seves tres prioritats són les següents:
Els "twinnings" són mecanismes que facilitaran la transferència i la implementació de pràctiques digitals innovadores d'una regió a una altra.
Els "twinnings" ofereixen la possibilitat de reduir els riscos associats amb la inversió en solucions digitals innovadores finançant l'intercanvi de coneixements i bones pràctiques en matèria de salut digital, les solucions que ofereixen gaudeixen d'un alt potencial de replicabilitat a gran escala.
La regió/país amb la pràctica innovadora s'anomena "Twinning Originator", mentre que la regió/país d'implementació es coneix com a "Twinning Adopter".
Pot haver-hi més d'un "Twinning Adopter".
En alguns casos, també es valorarà la implicació de tercers, per exemple, coma facilitadors externs o contractistes adjudicataris.
Les organitzacions i els individus interessats intercanviaran idees sobre solucions de "twinning" que puguin oferir o tinguin la intenció d'adoptar.
DigitalHealthEurope facilitarà un mercat de "twinning" per agilitzar el procés d'emparellament.
Els possibles "Twinning Originators" poden publicar les seves solucions de "twinning" disponibles i aquells que vulguin adoptar-les, poden especificar els seus requisits.
Les activitats de "twinning" podran incloure, per exemple, la celebració de reunions, grups tècnics, viatges, adquisició de llicències, pagament de quotes per a serveis professionals, etc.
Els "twinnings" solen tenir una durada d'un any, depenent de la complexitat i el seu tipus.
La Direcció General de Política Regional i Urbana (DG REGIO) de la Comissió Europe ha convocat el programa Youth4Regions, una nova beca per joves periodistes i/o estudiants de periodisme interessats en els afers de la Unió Europea, particularment en descobrir què està fent a la seva regió.
Les persones interessades en aquest programa hauran d'enviar (un dels dos):
Aquest haurà de descriure un projecte cofinançat pel Fons Europeu de Desenvolupament Regional (FEDER).
El tema en concret és de lliure elecció.
L'article o el vídeo enviat, però, ha de ser original, és a dir, no pot haver estat publicat prèviament.
Els guanyadors seran convidats a una estada a Brussel·les del 6 a l'11 d'octubre d'aquest 2019.
El programa de l'estada ofereix:
Un cop acabat el programa, els alumnes passaran a formar part del Youth4Regions Alumni, una xarxa d'antics participants del programa interessats en els afers de la UE.
Per tal d'optar a la convocatòria i als beneficis del programa, però, s'han de complir els requisits següents:
La Cambra de Comerç de Lleida convoca el Programa Integral de Qualificació i Ocupació (en endavant PICE).
Està integrat per una sèrie de mesures ofertes a tot el col·lectiu de persones joves destinatàries de la Garantia Juvenil, personalitzades en forma d'itinerari d'acompanyament a joves i que aborden tant la millora de la formació i la qualificació, com el foment de la contractació i l'autoocupació.
L'objecte d'aquesta convocatòria és establir ajuts destinats a fomentar la creació d'ocupació per mitjà de donar prestacions a les empreses per a la contractació de joves beneficiaris de la Garantia Juvenil.
Les característiques dels contractes són:
La tipologia de contractes subvencionables és la següent:
El principal requisit a l'hora de sol·licitar els ajuts és que la seu de l'empresa o el centre de treball de la persona beneficiària de la subvenció ha d'estar ubicat a la demarcació de la Cambra de Comerç.
L'ajuda també podrà ser sol·licitada a la Cambra de Comerç en la qual la persona objecte de la subvenció ha realitzat l'últim tram complet del Pla de Capacitació, sempre que hi hagi un acord formal entre les diferents cambres afectades.
Les actuacions subvencionables amb càrrec a aquesta convocatòria estan cofinançades pel Fons Social Europeu a través del Programa Operatiu d'Ocupació Juvenil aprovat per al període 2014-2020.
En el marc de la Garantia Juvenil amb el Programa Operatiu d'Ocupació Juvenil FSE 2014- 2020.
L' Executive Agency for Small and Medium-sized Enterprises (EASME) convoca la present licitació amb l'objectiu de fomentar el desenvolupament de més agrupacions empresarials de categoria mundial a Europa, amb vistes a promoure la competitivitat, la sostenibilitat i l'eficiència en matèria de recursos de les empreses, especialment les pimes.
La licitació s'emmarca dins de l' European Cluster Collaboration Platform (ECCP), la qual pretén convertir-se en una àmplia comunitat europea i internacional de clústers i stakeholders en diversos sectors, també en l'empresarial.
L'objectiu de la licitació és intensificar la col·laboració de les agrupacions empresarials a través de les fronteres regionals i sectorials i facilitar a les pimes l'accés a les agrupacions empresarials i a les activitats d'internacionalització.
L'objectiu final és connectar millor les agrupacions i els ecosistemes empresarials a tota Europa per tal d'accelerar la modernització industrial i impulsar la iniciativa empresarial en sectors emergents amb potencial de creixement.
Això facilitarà més activitats estratègiques de col·laboració interregional i internacionalització de les pimes, així com la implementació d'estratègies intel·ligents d'especialització i de polítiques d'agrupació connectant i brindant suport a les parts interessades de les agrupacions de tota Europa.
Les tasques a desenvolupar per part del licitador (l'interessat) es poden agrupar en els paquets de treball següents:
L'objectiu dels contractes marc previstos és proporcionar a l'ESMA un ampli conjunt de dades qualitatives i quantitatives sobre els mercats financers per tal d'assolir els objectius de l'autoritat: protecció dels inversors, ordenament dels mercats i estabilitat financera.
L'ESMA és l'Autoritat Europea de Valors i Mercats, una agència d'autoritat supervisora del Sistema Europeu de Supervisió Financera.
La present licitació es divideix en tres lots:
Quatre projectes catalans participaran als tallers de l'script Check Sources 2 per a llargmetratges de ficció i documentals de creació per a cinema o televisió, que tindran lloc els propers 27 i 28 de juny.
Els tallers s'adrecen a guionistes i realitzadors de documentals o equips de guionistes/directors/ productors amb seu a Catalunya amb un projecte de llargmetratge o documental creatiu en desenvolupament.
Els 4 projectes seleccionats són:
L'objectiu de les sessions, és millorar el contingut i l'elaboració de projectes catalans en curs de cara a presentar-se als ajuts MEDIA.
Així doncs, els projectes seleccionats es beneficiaran de sessions individuals de consultes de tres hores, en les quals l'assessor de Sources 2 Arash T. Riahi oferirà el seu feedback professional, idees, suggeriments i consells pràctics per desenvolupar un projecte cinematogràfic des de l'etapa inicial fins al primer dia de producció.
Durant els primers 90 minuts de l'assessorament s'abastarà el vessant artístic i es relacionarà amb el procés de narració i escriptura de guió.
Mentre que la segona part de 90 minuts es centrarà en aspectes de desenvolupament i producció.
LEDGER forma part de la iniciativa Next Generation Internet (NGI), llançada per la Comissió Europea (Digital Single Market) amb l'ambició de configurar la Internet de manera que sigui més transparent, inclusiva, oberta, cooperativa i respectuosa amb la privadesa de les dades.
Amb aquest objectiu en ment, LEDGER encoratja als desenvolupadors, investigadors, dissenyadors i emprenedors a utilitzar tecnologies descentralitzades com blockchain, peer to peer i DLT per construir solucions que preservin la sobirania dels ciutadans sobre les seves dades.
El projecte liderat per la UPC, Ereuse, ha estat un dels 16 seleccionats d'entre els 291 projectes que van aplicar per formar part del programa d'acceleració de LEDGER.
El projecte Ereuse té per objectiu la transició cap a un consum col·laboratiu i circular dels productes electrònics.
El projecte treballa amb grups locals, empreses i organitzacions per tal d'estendre la vida útil dels productes electrònics per mitjà de la reparació, la rehabilitació i la reutilització.
Des d'Ereuse desenvolupen i comparteixen dades de traçabilitat per tal d'assegurar que els productes electrònics siguin reciclats.
La plataforma Ereuse a Barcelona ha proporcionat importants beneficis com ara la consolidació de 20 llocs de treball en 18 centres de reutilització, 500.000 euros creats en economia social, la prevenció de residus (el 92% dels dispositius que ofereix són reutilitzats), 43 tones d'estalvi de residus electrònics, una major garantia de reciclatge (95%) amb recuperació de matèries primeres (l'any passat només a Europa el 35%) o la inclusió digital des del subministrament assequible de productes de segona mà.
Ara Ereuse tindrà l'oportunitat d'incidir més profundament en la seva missió ja que passarà a formar part del programa d'acceleració LEDGER de 12 mesos de durada.
El programa inclourà una sèrie de beneficis com ara assessorament empresarial, eines de formació, suport d'experts, accés al mercat, suport per augmentar la inversió, i un total de 200.000 € distribuïts al llarg del programa.
La Comissió Europa està planificant canvis en el programa de treball del Consell Europeu d'Innovació (EIC) per al 2019.
Aquests canvis inclouran l'assignació de 45,5 milions d'euros de fons extra per a la recerca en Tecnologies Futures i Emergents (FET) per combatre el canvi climàtic i la pròrroga del període d'enviament de sol·licituds per als tòpics FETPROACT-EIC-05-2019 i FETPROACT-EIC-06-2019 de la convocatòria de l'EIC Pathfinder pilot (FET-Proactive) "Boosting Emerging Tecnologies".
Davant l'amenaça creixent del canvi climàtic, la Comissió ha fet de la recerca en aquesta àrea una prioritat i és per aquest motiu que hi destinarà el 35% del pressupost del H2020.
Es preveuen noves convocatòries de propostes, tant en el programa H2020 com en el seu successor Horizon Europe, adreçades a la millora en innovació tecnològica per fer d'Europa un referent en la lluita contra el canvi climàtic.
La Comissió preveu introduir els canvis cap a finals de juny, les principals modificacions seran les següents:
Un seminari web tindrà lloc el proper 14 de juny a les 15h (hora de Brussel·les) on s'explicarà detalladament aquests canvis i es donarà resposta als possibles dubtes.
La directora general de Protecció Civil de la Generalitat, Isabel Ferrer, i la cap del Servei Logístic i Operativa Territorial de Protecció Civil de la Generalitat, Rosa Mata, han participat com a observadores en l'exercici internacional a gran escala CASCADE19 que ha tingut lloc a Portugal i ha posat a prova les capacitats de la Unió Europea en una situació simulada de multiemergència derivada d'un gran sisme al sud que provoca incendis, accidents químics i col·lapse d'edificis, i que coincideix amb unes fortíssimes pluges al nord, amb un escenari d'inundacions, trencament de preses i contaminació marina i altres incidents majors que desborden les capacitats d'un Estat com Portugal.
Hi han participat 3.000 efectius de diferents països de la UE (Alemanya, Bèlgica, Croàcia, França i Espanya).
El mecanisme de resposta de Protecció Civil de la Unió Europea està basat en la actuació coordinada dels diferents sistemes d'emergències davant situacions d'emergència amb efectes cascada i amb aquest simulacre amb múltiples actors, escenaris i incidents, es mesura la capacitat de reacció i s'identifiquen bones pràctiques en una resposta de múltiples escenaris.
La coordinació a nivell regional, estatal i internacional és un altre dels factors claus de l'exercici.
En aquest sentit, la directora Isabel Ferrer, ha seguit la coordinació de l'exercici en el centre de crisi amb el ministre d'Administració Interna (Interior) de Portugal, Eduardo Cabrita, i altres alts càrrecs de diferents països, com el director general de Protecció Civil d'Espanya, Alberto Herrera Rodríguez.
La representació de la Generalitat ha estat convidada a instàncies de la Dirección General de Protección Civil espanyola.
Al CASCADE19 hi ha presents també delegacions operatives de Galícia, Andalusia i Euskadi.
També hi ha participat la cap del Servei Logístic i Operativa Territorial de Protecció Civil de la Generalitat, Rosa Mata, que ha pres part en diferents exercicis que giraven entorn dels centres on es coordinaven totes les emergències.
Fruit d'aquest exercici supranacional, s'obtindran un seguit de bones pràctiques en la coordinació de situacions complicades, múltiples o en cascada.
En part, gràcies a la fase d'avaluació que ara tot just comença.
Aquesta estarà constituïda per cinc grups diferents i durarà quatre mesos.
Allà s'hi analitzaran els punts forts i dèbils del simulacre per promoure una millor resposta en un cas d'emergència real.
El secretari general del Departament de la Vicepresidència i d'Economia i Hisenda de la Generalitat, Albert Castellanos, ha estat reelegit vicepresident de Cooperació Interregional i Afers Mediterranis de l'Assemblea de les Regions d'Europa (ARE).
Castellanos, que va accedir al càrrec el juny del 2017, ha renovat el càrrec per dos anys més en una reunió que ha tingut lloc a Xipre.
Dins de l'ARE Catalunya liderarà, en col·laboració amb el Consell d'Europa, la primera xarxa de regions interculturals.
L'ARE, creada l'any 1987, és la major xarxa independent de regions europees en la qual es reuneixen més de 270 regions procedents de 33 països.
Amb un total de 13 organitzacions interregionals s'ha convertit en una veu política per als seus membres, a més d'un fòrum per a la cooperació interregional.
Alhora, representa la xarxa transnacional de regions europees més antiga d'Europa.
Una xarxa que va tenir un paper molt destacat en la creació del Comitè de les Regions de la Unió Europea.
Segons ha explicat el secretari general, en el cas concret de la immigració, Catalunya ha liderat un posicionament conegut com a "Towards and Intercultural Europe" en el qual es poden trobar recomanacions sobre com promoure la diversitat i la inclusió de les persones migrades.
De fet, el passat 18 de desembre, Barcelona va ser escenari d'una conferència, coincidint amb el Dia internacional del migrant, que va comptar amb representants de les regions de tot Europa i de la "European Union's Asylum, Migration and Integration Fund" i que ha permès presentar a Xipre un posicionament sobre com gestionar el beneficis de la diversitat.
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha fet efectiu el saldo pendent dels ajuts directes associats al sector ramader de boví d'engreix per un import de 694.527 euros, a 2.479 persones beneficiàries.
Un cop el Fons Espanyol de Garantia Agrària (FEGA) ha establert els imports unitaris definitius per hectàrea per a l'any 2018, es paga la resta dels imports pendents dels ajuts associats ramaders esmentats, cosa que suposa el 10% de l'import global d'aquests ajuts de l'any 2018.
L'import total abonat en concepte d'aquests ajuts associats ramaders corresponents a l'any 2018 suposa 6.812.389 euros per a 2.558 beneficiaris.
Els ajuts es repartiran entre els ajuts associats per a les explotacions de boví d'engreix, on l'animal ha nascut fora de l'explotació, els ajuts associats per a les explotacions de boví d'engreix, on l'animal ha nascut a la pròpia explotació i els ajuts associats per als ramaders de boví d'engreix amb drets especials al 2014.
Aquests ajuts, que formen part del primer pilar de la Política Agrària Comuna (PAC), estan finançats al 100% pel Fons Europeu Agrícola de Garantia (FEAGA), i estan destinats a atendre sectors específics amb risc de disminució o abandonament de la producció.
En un pas gegant de la Unió Europea per esdevenir una regió líder en matèria de supercomputació a nivell mundial, l'empresa comuna europea d'informàtica d'alt rendiment (EuroHPC) ha escollit vuit centres de supercomputació situats a vuit estats membres diferents per allotjar-hi els primers superordinadors europeus, entre els quals figura el Barcelona Supercomputing Center.
Els altres emplaçaments estaran situats a Sofia (Bulgària), Ostrava (República Txeca), Kajaani (Finlàndia), Bolonya (Itàlia), Bissen (Luxemburg), Minho (Portugal) i Maribor (Eslovènia).
Aquesta xarxa de computació d'alt nivell donarà suport als investigadors, al sector industrial i a les empreses de la UE en el desenvolupament de noves aplicacions en una àmplia gamma d'àmbits, des del disseny dels medicaments i els nous materials a la lluita contra el canvi climàtic.
Aquests centres de supercomputació també significaran una forta empenta per l'economia europea, el desenvolupament de la intel·ligència artificial i la millora en matèria de ciberseguretat.
El nou superordenador tindrà un cost de 223 milions d'euros, que és el pressupost previst per a l'adquisició, la instal·lació i el manteniment de l'operatiu durant un període de 5 anys.
El 50% d'aquest pressupost estarà finançat per la Unió Europea (Horizon 2020, CEF) mentre que el 50% restant ho finançaran els estats que formen el consorci de suport a la proposta.
Està previst que el supercomputador del Barcelona Supercomputing Centre, el MareNostrum 5, ubicat al campus de Pedrables de la Universitat Politècnica de Catalunya, rebi una inversió de l'entorn dels 100 milions d'euros.
Serà una de les tres màquines de pre-exascala de la xarxa, que inclou també cinc ordinadors de petaescala.
El projecte Citizens for Financial Justice dóna suport a la implementació dels Objectius de Desenvolupament Sostenible (ODS) mitjançant la mobilització de ciutadans i ciutadanes de la UE per donar suport al finançament efectiu per al desenvolupament (FfD) en dos temes específics:
Un component clau del projecte és la concessió de subvencions a organitzacions petites i mitjanes de la societat civil (OSC); des d'organitzacions locals de base fins a OSC nacionals i plataformes d'OSC.
El projecte entén que es necessita un nou sistema financer que funcioni per tothom, controlat democràticament.
El desequilibri de poder imperant ocasiona que l'obtenció de beneficis està per sobre de les persones, que el finançament privat es veu afavorit sobre les finances públiques i que el deute preval sobre el desenvolupament.
Amb un pressupost de 4,6 milions d'euros, el projecte té com a objectiu augmentar i millorar les capacitats de les Organitzacions de la Societat Civil (OSC) a tota la UE per:
El projecte Citizens For Financial Justice es finança i s'emmarca dins de la convocatòria DEAR ( Development Education and Awareness Raising ) en el marc de l'Instrument de Desenvolupament i Cooperació (DCI) i té una durada de tres anys (2017-2020).
Hi participen sis ONGs europees, una de les quals és catalana:
El programa ISA 2 té l'objectiu de contribuir a la millora de la interoperabilitat (posada en comú d'informació mitjançant l'intercanvi de dades entre els seus respectius sistemes TIC) entre les administracions públiques europees, les empreses i els ciutadans eliminant així la fragmentació existent, fomentant la consecució d'objectius comuns i modernitzant el sector públic.
El nou programa de treball per al 2019 consta de 54 accions centrades en el desenvolupament d'eines, serveis i marcs de treball en el camp de l'e-governança; 43 d'aquestes accions són continuacions dels anteriors plans de treball i 1 és nova.
El pressupost per al 2019 és de 27,1M d'euros.
L'única nova acció consisteix en el desenvolupament de la plataforma d'e-learning Interoperability Academy.
Per mitjà d'aquesta plataforma, la Comissió Europea proveirà als usuaris amb cursos complets i diferents trajectòries d'aprenentatge adaptades a les seves necessitats.
La plataforma ajudarà a millorar el coneixement dels funcionaris públics en temes d'interoperabilitat, reutilització de solucions ISA2 i implementació del marc europeu d'interoperabilitat.
Aquesta nova acció forma part del paquet de treball "Instruments de suport a les administracions públiques".
Els paquets de treball que configuren el programa ISA2 són els següents: